
Procedura de selecție a profesorilor participanți la mobilitățile de formare
din cadrul Acreditării Erasmus+, 2026-2027

I. DISPOZIŢII GENERALE 
I.1. Date generale despre proiect 
Proiectul cu nr. 2025-1-RO01-KA121-SCH-000325317 va fi implementat în perioada 1.09.2026- 30.09.2027 și aprobat în urma obținerii Acreditării Erasmus a Școlii Gimnaziale “Ion Creangă”, Iași, cu nr. 2022-1-RO01-KA120-SCH-000110868 pentru perioada 2023-2027. Școala Gimnazială “Ion Creangă”, Iași, și-a propus prin Planul Erasmus să elaboreze proiecte care să asigure participarea unui număr cât mai mare de cadre didactice la cursuri de formare și perfecționare, facilitând accesul la servicii educaționale de calitate și contribuind la dezvoltarea unei educații durabile. Activitățile proiectului se vor desfășura în cadrul fiecărui nivel de învățare al școlii: preșcolar, primar și gimnazial.
 	La activități vor participa personalul didiactic de învățare și personalul didactic auxiliar, conform cu obiectivele stipulate în Planul Erasmus. Grupul țintă va fi selectat în fiecare an în funcție de nevoile identificate la nivelul școlii și de starea și calitatea activității pe care personalul îl desfășoară în cadrul școlii la finalul anului școlar în curs, rezultând un număr mare de cadre didactice implicate pe perioada acreditării Erasmus. Din fiecare nivel de învățământ vor participa pe toată perioada acreditării (4 ani), din Școala Gimnazială “Ion Creangă”, Iași, profesori de nivel preșcolar, profesori de nivel primar și profesori de diverse specialități, nivel gimnazial, precum și personal didactic auxiliar.
I.2 Obiectivele proiectului (mobilități de formare în grup și activități de tip job shadowing) pentru perioada 01.06.2026 - 31.08.2027: 
A. Creșterea, până în 2027, a stării de bine în școală prin reducerea cu 25 % a comportamentelor agresive și/sau discriminatorii manifestate în rândul elevilor, părinților și profesorilor – nivel primar și gimnazial.
B. Dezvoltarea avansată, pe o perioadă de 2 ani, a competentelor digitale la 40% din cadrele didactice titulare pentru a realiza resurse educaționale deschise și inovatoare, centrate pe elev.

I.3 Conform Anexei la Contractul financiar, 2026-2027, mobilitățile pentru profesori care trebuie realizate în anul IV de acreditare sunt următoarele:
a. 8-9 mobilități individuale pentru atingerea obiectivelor O1 și O2
b. 2 mobilități job-shadowing pentru atingerea obiectului O1
1.4 Scopul procedurii 
I.1 Scopul procedurii este de a stabili criteriile și modalitatea de selecție a cadrelor didactice participante la cursurile de formare și la activitatea de job-shadowing din cadrul proiectului Erasmus + cu nr. 2026-1-RO01-KA121-SCH-000438387, cuprins în Acreditarea Erasmus, ID: 2022-1-RO01-KA120-SCH-000110868, a Școlii Gimnaziale “Ion Creangă” Iași, și derulat în perioada 1 iunie 2026 – 30 august 2027. 
I.2. Prezenta procedură asigură formulare, fișa de evaluare, anexe necesare derulării selecției în mod transparent și echitabil, în conformitate cu condițiile specificate în cererea de finanțare.
I.5. Prezenta procedură reglementează sarcinile echipei de selecție din Școala Gimnazială “Ion Creangă” din Iași, asigură circuitul documentelor și se adresează cadrelor didactice care vor fi selectate pentru a participa la cursurile de mobilitate. 
II. Domeniul de referință 
II.1. Această procedură este aplicabilă doar pentru selecția cadrelor didactice ce vor constitui grup-țintă în cadrul proiectului Erasmus + cu nr. 2026-1-RO01-KA121-SCH-000438387.
II.2. Procedura este realizată de membri din echipa de management a proiectului, constituită prin decizie internă a Școlii Gimnaziale “Ion Creangă”, Iași, cu nr. 19/05.04.2023.        
II.3. De această procedură beneficiază echipa de management și echipele de selecție constituite la nivelul școlii.
II.4. Selecţia participanţilor la mobilităţi din cadrul proiectului se realizează în conformitate cu Contractul nr. 2026-1-RO01-KA121-SCH-000438387 şi a aplicaţiei de acreditare aprobată cu codul 2022-1-RO01-KA120-SCH-000110868, precum şi în conformitate cu prevederile prezentei proceduri.
II.5 Ghidul Erasmus+, versiunea 1 din 12.11.2025 (2026) impune următoarele restricții de organizare și participare la mobilitățile de formare:
· Grantul total pentru această categorie va fi limitat la maximum 50% din finanțarea totală a proiectului.
Excepție: Pentru proiectele cu un grant total de până la 40.000 EUR, limita va fi de 20.000 EUR.
· Maximum 3 persoane din aceeași organizație de trimitere pot primi finanțare pentru participarea la același curs.
· Fiecare participant poate urma un singur curs pe proiect.
· Activitățile trebuie să se desfășoare  în țara în care organizația gazdă/ de formare este legal înregistrată.

La acestea se adaugă următoarele recomandări ANPCDEFP:
· La aceeasi mobilitate de job-shadowing pot participa cel mult 2 profesori.
· Mobilitățile să aibă o durată de maximum 5 zile +2 zile de călătorie.
· Destinațiile să fie situate la cel mult 3999 km.
· Profesorii care nu au mai beneficiat de finantare Erasmus+ au prioritate.

III. Organizarea și desfășurarea procesului de selecție 
III.1. Selecţia participanţilor la mobilităţi se realizează prin concurs de dosare. 
III.2. Procesul de selecţie se va desfăşura în conformitate cu calendarul stabilit (Anexa 1 a prezentei proceduri). 
III.3. În prima etapă a procesului de selecţie vor fi parcurşi următorii paşi: 
a) elaborarea procedurii de selecţie a participanţilor la mobilităţi de către echipa de management;
b) prezentarea procedurii de selecţie la nivelul şcolii prin diverse căi (postare pe site-ul şcolii, prezentări în Consiliul Profesoral, expunere la avizierul Erasmus din cancelarie); 
c) constituirea comisiei de selecţie a participanţilor la mobilităţi, prin decizie internă.
III.4. În a doua etapă a procesului de selecţie vor fi parcurşi următorii paşi: 
a) depunerea online a dosarelor de candidatură de către cadrele didactice candidate;
b) evaluarea dosarelor depuse de către membrii comisiei de selecţie, pe baza unei grile de evaluare (Anexa 2 a prezentei proceduri); 
c) în caz de punctaje egale, departajarea se va face pe baza punctajelor obţinute la criteriul Implicare în viața școlii; 
d) anunţarea şi afişarea rezultatelor selecţiei pe site-ul școlii și la avizierul Erasmus din cancelarie.
III.5. Un cadru didactic poate opta, pentru anul în curs, la un singur curs de formare sau mobilitate de învățare job-shadowing. 
III.6. Conform formularului de aplicaţie al proiectului, vor fi selectate 10-11 cadre didactice din școală participante la mobilităţi, în ordinea descrescătoare a punctajului obţinut pe fişa de evaluare și câte 2 rezerve pentru fiecare flux de formare. Nu se admit contestaţii. 
III.7. Comisia de selecție, numită prin decizie internă și formată din 7 persoane: președinte și câte 2 profesori pentru fiecare nivel de învățământ, care nu pot participa la mobilități.
III.8. Membrii comisiei de evaluare/selecție vor respecta următoarele reguli: 
a) responsabilitate şi obiectivitate în evaluarea dosarelor candidaţilor în conformitate cu criteriile de selecţie stabilite; 
b) transparenţa procesului de selecţie; 
c) respectarea termenelor stabilite în calendarul de selecţie; 
d) păstrarea confidenţialităţii pe toată durata evaluării.
III.9. Dosarul de candidatură va conţine următoarele documente și vor fi încărcate pe următorul link https://docs.google.com/forms/d/e/1FAIpQLSedPUpEnBPqllFsiNjS4xfOc766cuyhya0Zy9Yoo04pyRGjcw/viewform 
a) CERERE de înscriere (Anexa 2 a prezentei proceduri); 
b) FIȘA DE (AUTO)EVALUARE cu punctajul autoevaluării (Anexa 3);
c) SCRISOARE DE INTENȚIE în limba engleză cu exprimarea opțiunii pentru cursul de formare/job-shadowing-ul la care dorește să participe candidatul și argumentarea necesității de formare; 
d)  Copie dupa Cartea de identitate;
e) ACORD cu privire la sarcinile mobilităţilor din cadrul proiectului (Anexa 4);
f) ACORD privind utilizarea imaginii personale (Anexa 5);
g) DECLARAȚIE privind evitarea dublei finanțări si a rambursării contravalorii cheltuielilor în cazul renunţării fără motiv justificat la proiect (Anexa 6);
h) ACORD privind utilizarea datelor personale (Anexa 7);
i) ACORD privind suplinirea profesorilor plecați în mobilitate (Anexa 8);
j) ACORD privind cheltuirea totală a grantului (Anexa 9).

III.10. a. Dosarele care nu conțin toate documentele menționate la III.9. din prezenta procedură vor fi respinse.
IV. Criterii de selecție cadre didactice
IV.1. În selectarea membrilor grupului ţintă participanţii la mobilitatea de formare în domeniul digital se vor lua în considerare criteriile de selecţie menţionate în formularul de candidatură aprobat, după cum urmează: 
a) Cunoaște Oferta de formare Erasmus+, obiectivele și activitățile propuse pentru anul IV de Acreditare Erasmus+ (vezi site-ul școlii și avizierul E+ din cancelarie);
b) Este cadru didactic titular al Școlii Gimnaziale “Ion Creangă”, Iași; 
c) Are cel putin Definitivatul și mai mult de 5 ani până la vârsta de pensionare;
d) Nu a mai participat la cursuri de formare, respective la mobilitate job-shadowing în ultimii 3 ani; 
e) Nevoia sa de formare se regăsește în obiectivele mobilității de formare, în acord cu disciplina pe care o predă; 
a) Are experiență în implementarea proiectelor eTwinning: fondator, co-fondator sau profesor-membru în echipa de implementare;
f) Are capacitatea de a transpune în practică competențele dobândite în timpul formării; 
g) Are abilități de comunicare în limba engleză (minim nivelul A2); 
h) Își asumă responsabilitățile și obligațiile stabilite în proiect (inclusiv crearea de materiale inovative RED și respectarea termenelor stabilite în cadrul echipei de lucru); 
i) Are abilități de lucru în echipă, este motivat pentru realizarea obiectivelor proiectului, are abilități de a forma alte cadre didactice; 
j) Are competenţe de diseminare a cunoștințelor dobândite, la nivel instituţional, și de realizare de parteneriate educaționale instituționale naționale și internaționale
IV.2 În selectarea membrilor grupului ţintă participanţi la cursul de formare pentru dezvoltarea competențelor de management al clasei / grupului de lucru, în vederea reducerii comportamentelor agresive și discriminatorii ale elevilor, părinților și profesorilor și a creșterii stării de bine în școală, se vor lua în considerare criteriile de selecţie menţionate în formularul de candidatură aprobat, după cum urmează:
b) Cunoaște Oferta de formare Erasmus+, obiectivele și activitățile propuse pentru anul IV de Acreditare Erasmus+ (vezi site-ul școlii și avizierul E+ din cancelarie);
c) Este cadru didactic titular al Școlii Gimnaziale “Ion Creangă”, Iași, care predă la nivel primar și gimnazial; 
d) Are cel puțin Definitivatul și mai mult de 5 ani până la vârsta de pensionare;
e) Nu a mai participat la cursuri de formare E+, respective la mobilitate job-shadowing în ultimii 3 ani; 
f) Nevoia sa de formare se regăsește în obiectivele activității de curs pentru care candidează;  
g) Este profesor diriginte, învățător, membru în Consiliul de Administrație, responsabil al Comisiei pentru prevenirea și eliminarea violenței, a faptelor de corupție și discriminării în mediul școlar și promovarea interculturalității, responsabil al Comisiei de etică sau profesor coordonotor al Consiliului elevilor;
h) Are experiență în implementarea proiectelor eTwinning: fondator, co-fondator sau profesor-membru în echipa de implementare;
i) Are capacitatea de a transpune în practică competențele dobândite în timpul formării; 
j) Are abilități de comunicare în limba engleză (minim nivelul A2); 
k) Își asumă responsabilitățile și obligațiile stabilite în proiect, inclusiv dezvoltarea de strategii didactice axate pe promovarea comportamentelor nediscriminatorii, pentru prevenirea actelor de bullying în școală și respectarea termenelor stabilite în cadrul echipei de lucru; 
l) Are abilități de lucru în echipă, este motivat pentru realizarea obiectivelor proiectului, are abilități de a forma alte cadre didactice; 
m) Are competenţe de diseminare a cunoștințelor dobândite, la nivel instituţional, și de realizare de parteneriate educaționale instituționale naționale și internaționale.
V. Tipuri de mobilități și calendar 
V.1 Pentru anul IV de acreditare vor fi selectate 3-4 cursuri de formare și 2 activități de observare (job-shadowing) care vor contribui la realizarea următoarelor obiective:
a.  Dezvoltarea avansată, pe o perioadă de 2 ani, a competențelor digitale la 40% din cadrele didactice titulare pentru a realiza resurse educaționale deschise și inovatoare, centrate pe elev, prin participarea la cursuri de formare în domeniu. 
Rezultatele se vor vedea după finalizarea cursurilor. Fiecare cadru didactic va putea, la întoarcerea în școală, proiecta și realiza activități didactice folosind mijloace digitale, atât pentru învățarea online, cât și pentru activitățile din clasă. Totodată, vor înțelege cum utilizează elevii din comunitatea europeană aplicațiile digitale în propria formare.
Profesorii participanți vor desfășura activități demonstrative la clasă, ateliere de lucru în Comisia pentru Curriculum, unde își vor prezenta cunoștințele obținute în urma participării la cursul de formare. 
Se va urmări interesul, motivația elevilor, rezultatele lor la învățătură analizate la finalul anului IV printr-un chestionar.
b. Creșterea, până în 2027, a stării de bine în școală prin reducerea cu 25 % a comportamentelor agresive și/sau discriminatorii manifestate în rândul elevilor, părinților și profesorilor – nivel primar și gimnazial.
Rezultatele se vor observa după primul an, în care vor avea loc fluxuri de formare pentru profesori și  ateliere practice adresate elevilor, părinților și celorlalte cadre didactice, în care vor fi diseminate/aplicate metode de educație nonformală interactive, pozitive, centrate pe comportamentele pozitive ale elevilor (teatrum forum, jocuri de rol, povești creative, debate-uri), pentru a reduce comportamentele de bullying, cyberbullying sau atitudinile discriminatorii. 
Vor fi aplicate chestionare de satisfacție tuturor celor implicați atât la începutul anului IV, cât și la finalul fiecărui an, în vederea analizei impactului acțiunilor antibullying și a creșterii stării de bine în școală.
Cei 4 profesori vor organiza ateliere de lucru/proiecte/activități nonformale, în tematica formării, cu elevii, părinții și celelalte cadre didactice. Vor crea un hub al elevilor care să promoveze nondiscriminarea, cooperarea, toleranța, comportamentele antibullying, gândirea critică, coordonat de profesorul consilier școlar și/sau coordonatorul consiliului elevilor de la nivelul școlii.

V.2 Calendarul concursului de dosare se regăsește în Anexa 1 a prezentei procedure.
VI. Dispoziţii finale 
VI.1.În termen de 5 zile lucrătoare de la finalizarea procesului de selecţie, secretarul comisiei va întocmi un raport al membrilor grupului ţintă participanţi la mobilitate și la activitățile de tip job shadowing privind selecţia şi un dosar cu dovezile selecţiei. 
VI.2.Dosarele de candidatură ale participanţilor, precum şi documentele elaborate de comisia de selecţie pe parcursul procesului de selecţie, fac parte din documentele justificative ale proiectului Erasmus + cu nr. 2026-1-RO01-KA121-SCH-000438387.


VII. Anexe 
Anexa 1 – Calendarul procesului de selecţie a participanţilor la mobilităţi 
Anexa 2 – Fișa de (auto)evaluare a participanţilor la mobilităţi 
Anexa 3 – Cerere de înscriere 
Anexa 4 - Acord cu privire la sarcinile mobilităţilor din cadrul proiectului 
Anexa 5– Declarația privind excluderea finanțării multiple
Anexa 6 – Acord privind utilizarea datelor și a imaginii personale
Anexa 7 – Declarație privind rambursarea contravalorii cheltuielilor în cazul renunțării fără motiv justificat la proiect;
Anexa 8 - Acord privind suplinirea profesorilor plecați în mobilitate (Anexa 8);
Anexa 9 - Acord privind cheltuirea totală a grantului (Anexa 9).

Director, responsabil cu monitorizarea Acreditării E+,
Prof. Nicoleta-Cristina CREȚU
Coordonator Acreditare Erasmus+, 
Dir. adj. Grațiela PRODAN














Anexa 1

CALENDARUL PROCESULUI DE SELECȚIE
Etapa I 
1. Prezentarea procedurii de selecţie la nivelul şcolii prin diverse căi (consiliul de administrație, consiliul profesoral, postare pe site-ul şcolii, avizierul din cancelarie)- 06.11.2026 – 15.11.2026
2. Postarea anunţului selecţie cadre didactice - 06.11.2026
3. Constituirea echipei de selecţie a participanţilor la mobilităţi, prin decizie internă – 04.11.2026

Etapa a II-a- 
1. Apel selecție participare cursuri – 06.11.2026
2. Depunerea dosarelor de candidatură de către cadrele didactice candidate – 07.11.2026 – 15.11.20263. 
3. Evaluarea dosarelor depuse de către membrii comisiei de selecţie pe baza unei grile de evaluare- 16.11.2026- 20.11.2026
4. Afișarea rezultatelor pe site-ul școlii și la avizierul Erasmus– 21.11.2026 












ANEXA 2 

GRILĂ DE (AUTO)EVALUARE a cadrelor didactice care vor participa la mobilităţile 
din cadrul Proiectului Erasmus+, 2026-2027
ID: 2026-1-RO01-KA121-SCH-000438387 

Numele și prenumele candidatului……….
Specializarea………………….
Data …………………….


	CRITERIUL
	
	Puncte
	(Auto) evaluare
	Puncte comisie
	Dovezi

	Rolul în cadrul Proiectului Erasmus+ 
20p

	Cunoașterea Ofertei de proiect (site-ul
școlii, avizierul E+ din cancelarie)
	3p
	
	
	Ex: Scrisoare de intenție

	
	 Experiență în implementarea proiectelor eTwinning: fondator/co-fondator- 3p; membru în echipă- 1,5p.
	3p
	
	
	Certificate de Calitate eTwinning

	
	Nu a beneficiat de formare Erasmus+
	4p
	
	
	Ex: Scrisoare de intenție

	
	Beneficiar de formare Erasmus+ acum 3/2/1 ani

	Max. 
3p/2p/ 1p
	
	
	Dosar  Acreditare Erasmus

	
	Apartenența la grupul țintă vizat de proiectul/cursul pentru care se aplică

	5p
	
	
	Ex: Scrisoare de intenție

	Implicarea în viața școlii
20p

	Responsabil de comisie metodică sau școlară, conform criteriilor grupului țintă
	4p
	
	
	Ex: decizie internă

	
	Membru în comisie metodică sau școlară 2p/comisie
	Max. 6p
	
	
	Ex: decizie internă

	
	Membru CA

	5p
	
	
	Ex: decizie internă

	
	Încadrarea în anii de vechime indicați în
recomandarea din Ghidul Erasmus 

	5p
	
	
	Ex: Scrisoare de intenție

	Necesitatea participării la curs
25p

	Relevanţa temei cursului în activitatea didactică pe care o desfășoară
	5p
	
	
	Ex: Scrisoare de intenție

	
	Motivaţia convingătoare privind necesitatea participării la curs și disponibilitatea de a participa la activitățile ulterioare desfășurării cursului
	5p
	
	
	Ex: Scrisoare de intenție

	
	Activitatea didactică să se înscrie în tematica stagiului - proiectul abordează aspecte legate de crearea unui mediu educational pozitiv, pentru primar și gimnaziu, respectiv vizează dezvoltarea avansată a competențelor digitale la profesori
	
5p
	
	
	Ex: Scrisoare de intenție

	
	Profesor titular sau angajat pe viabilitatea postului
	5p
	
	
	Ex: Scrisoare de intenție

	
	Profesor suplinitor
	2p
	
	
	Ex: Scrisoare de intenție

	
	Diriginte

	3p
	
	
	Ex: Scrisoare de intenție

	Abilități/
competențe necesare
15p

	Cunoașterea limbii engleze – nivel minim A1 - Competențe de limba engleză nivel minim A1 și angajamentul ferm de îmbunătățire până la efectuarea mobilității
	5p
	
	
	Ex: Scrisoare de intenție

	
	Competențe digitale - Abilitatea de a folosi calculatorul pentru întocmirea documentelor, informare, prezentare

	5p
	
	
	Ex: Scrisoare de intenție

	
	Disponibilitate de a-i suplini pe profesorii plecați în mobilitate, pe parcursul anului școlar
	5p
	
	
	Anexa 8

	Abilități personale de a lucra în echipă manifestate prin activități didactice colaborative
15p

	Participare la activitățile din proiectele școlii
Punctaj maxim pentru cel puțin trei activități

	6p
	
	
	Ex: Scrisoare de intenție, adeverințe

	
	Participare la activitățile proiectului Școala Părinților
Pentru 1/2/3/4 participări avem 1p/2p/3p/4p
	Max. 4p
	
	
	Ex: Scrisoare de intenție, adeverințe

	
	Participare în activitățile de implementare a proiectelor internaționale (Erasmus+, eTwinning, etc.)
	5p
	
	
	Ex: Scrisoare de intenție, decizii, adeverințe

	Alte criterii
5p
	Disponibilitate de a suporta o parte din cheltuielile de deplasare și subzistență aferente perioadei de formare (restul de 20% din grant, care trebuie cheltuit înainte de rambursare)
	5p
	
	
	Anexa 9

	TOTAL
	
	100p
	
	
	




Monitor Acreditare E+, dir. Nicoleta-Cristina CREȚU
…………………………….
Manager Acreditare E+, dir. adj. Grațiela PRODAN
……………………………
Responsabil CEAC, prof. Anca CREȚU
……………………………







ANEXA 3 



CERERE DE INSCRIERE în vederea selecției pentru participarea la mobilitățile din cadrul Proiectului Erasmus+, 2026-2027
ID: 2026-1-RO01-KA121-SCH-000438387 

Subsemnatul/a, ……………………………………………................................................, legitimat/ă prin ………, Seria ………., Nr. ………………….., CNP ……………………………, vă rog să-mi aprobaţi înscrierea la concursul pentru participarea la cursul de formare în domeniul …………………………………………… 
Menționez că îndeplinesc condițiile de înscriere, fiind încadrat la Școala………………………………………………., cu funcția de …………………., pe disciplina …………………………... și că am statut de cadru didactic …………………….. (titular/ suplinitor/ detașat). 
Declar că am luat la cunoștință de prevederile legale în vigoare privind prelucrarea datelor cu caracter personal și libera circulație a acestor date precum și de informațiile prevăzute în Ghidul programului Erasmus+ 2025, și în Apelul național la propuneri pentru proiecte Erasmus+ 2022 (disponibile pe site-ul https://www.erasmusplus.ro/ ) și de obligația pe care o am de a respecta contractul încheiat între mine și Școala Gimnazială “Ion Creangă”, Iași, (ca parte a contractului dintre Agenția Națională pentru Programe Comunitare în Domeniul Educației și Formării Profesionale și Inspectoratul Școlar al Municipiului București). 
Mă angajez să respect cerințele și termenele prevăzute de implementarea proiectului Erasmus+, să particip la activitățile care îmi revin și să întocmesc toate documente solicitate de echipa de proiect, să asigur diseminarea informațiilor dobândite din cursul de formare/ activitatea de job-shadowing la care mă înscriu și să asigur sustenabilitatea proiectului. 
Subsemnatul/a, ……………………………………………………………………………, declar că informațiile furnizate în dosarul de candidatură sunt complete și corecte în fiecare detaliu.


Data: 
Nume:
Semnătura: 

Anexa 4




ACORD cu privire la participarea la mobilitățile din cadrul
 Proiectului Erasmus+, 2026-2027
ID: 2026-1-RO01-KA121-SCH-000438387 


Subsemnatul(a), …………………………………………………………………………., legitimat/ă prin ……, Seria ………. , Nr. …………………. , CNP …………………………, în cazul în care voi fi selectat/ă, îmi exprim acordul cu privire la: 
 perioada, tipul și conținutul formării ; 
 modul de recunoaștere a formării la nivelul organizației: adeverință de participare, certificat Europass Mobility, precum și disponibilitatea privind: 
 respectarea programului de pregătire de specialitate, lingvistică, pedagogică şi culturală, care se va desfăşura anterior perioadei de mobilitate; 
 respectarea programului de lucru, în cadrul mobilităţii, precum şi a solicitărilor echipei de coordonare a proiectului; 
 completarea raportului individual în termen de 30 de zile de la revenirea din mobilitate, conform formularului elaborat de ANPCDEFP; 
 implicarea activă în activităţile de diseminare şi follow-up a mobilităţii (workshop-uri, sesiuni de formare, lecţii deschise etc.), prezentarea unui plan cu minim 3 activităţi de diseminare şi 2 activităţi care să asigure sustenabilitatea proiectului, în conformitate cu planul de diseminare şi de valorizare a experienţei dobândite în cadrul proiectului ; 
 disponibilitatea de a lucra peste program în scopul participării la activitățile proiectului.

Data:
Nume:
Semnătura:


Anexa 5



ACORD SCRIS PRIVIND UTILIZAREA IMAGINII PERSONALE 
 în cadrul Acreditării Erasmus+, 2026-2027
ID: 2026-1-RO01-KA121-SCH-000438387 

Subsemnatul/a………………......……………………………….............................….…, CNP…………...………………domiciliat/ă în……..………………………..……. str.........................…………………….nr ………………. bl .....….… ap.….……. telefon.……............................……. email……...................................………. identificat cu ….… seria …… numărul ……………. valabil până la data……………. declar că sunt de acord ca datele personale ale mele, materialele rezultate în urma activităţilor (fotografii, filmări video etc.) să fie utilizate în scopul proiectului sus menţionat pe internet, site-ul şcolii, site-ul proiectului, facebook, cât şi prin publicarea lor în presa locală.



Data:
Nume:
Semnătura:






Anexa 6




DECLARAŢIE 
în cadrul Acreditării Erasmus+, 2026-2027
ID: 2026-1-RO01-KA121-SCH-000438387 


 	Subsemnatul/a………………......…………………………………………………………., CNP…………...………………domiciliat/ă în…………..……. str......................................……  nr ……..……bl ……. ap.….……. telefon.……................……. email……................................…. identificat cu ….. seria …… numărul ……………. valabil până la data………………. declar că am fost informat/ă cu privire la faptul că, dacă a fost realizată plata cheltuielilor de călătorie, în cazul renunțării la mobilitate (indiferent de motiv), conform regulamentului financiar Erasmus +, voi rambursa integral contravaloarea cheltuielilor efectuate, inclusiv diferenţa costului pentru achiziţionarea unui bilet de călătorie pentru un alt profesor. 
	De asemenea, mentionez ca nu beneficiez de o alta finantare Erasmus pentru acelasi curs de formare. 


Data:
Nume:
Semnătura:



Anexa 7




ACORD PRIVIND UTILIZAREA DATELOR PERSONALE
în cadrul Acreditării Erasmus+, 2026-2027
ID: 2026-1-RO01-KA121-SCH-000438387 


 	Subsemnatul/a……………….....…………..……………………………...................…. CNP…………...…………………………… domiciliat/ă în……..…………. ………….......... str. ..................……….…........………. nr.....….… ap.….…. tel. fix……................. tel. mobil…….................……. e-mail……...…. ................…....….. ca beneficiar/ă al/a Acreditării Erasmus+, finanţat de UE, ID: 2026-1-RO01-KA121-SCH-000438387, în perioada 01.09.2026- 31.08.2027, am fost informat/ă privind obligativitatea de a furniza datele mele personale cu respectarea dispoziţiilor legale. 
Declar că sunt de acord ca datele mele personale să fie utilizate în scopul proiectului sus-menţionat. Înţeleg că orice omisiune sau incorectitudine în prezentarea informaţiilor în scopul de a obţine avantaje patrimoniale sau de orice altă natură este pedepsită conform legii. 
Declar că nu am furnizat informaţii false în documentele prezentate şi îmi asum responsabilitatea datelor conţinute în dosarul de candidatură, garantând că datele furnizate sunt actuale, reale, corecte şi complete şi mă angajez ca, în eventualitatea modificărilor survenite în datele personale care fac obiectul dosarului de candidatură depus (reînnoirea cărţilor de identitate, schimbarea numelui, schimbarea adresei de domiciliu etc.), să anunţ echipa de proiectului şi să aduc o copie a actelor doveditoare.

Data:
Nume:
Semnătura:

Anexa 8



ACORD SCRIS PRIVIND SUPLINIREA PROFESORILOR PARTICIPANȚI LA ACTIVITĂȚILE ERASMUS 
 în cadrul Acreditării Erasmus+, 2026-2027
ID: 2026-1-RO01-KA121-SCH-000438387 

Subsemnatul/a………………......……………………………….............................….…, cadru didactic de …………………………………, la …………………………………………….., declar că sunt de acord să îi suplinesc pe profesorii plecați în mobilitate, pe parcursul anului școlar 2026-2027, în funcție de orarul școlar personal.


Data:
Nume:
Semnătura:










Anexa 9



ACORD SCRIS PRIVIND CHELTUIREA TOTALĂ A GRANTULUI 
 în cadrul Acreditării Erasmus+, 2026-2027
ID: 2025-1-RO01-KA121-SCH-000325317

Subsemnatul/a………………......……………………………….............................….…, cadru didactic de …………………………………, la …………………………………………….., declar că sunt de acord să suport o parte din cheltuielile de deplasare și subzistență aferente perioadei de formare, corespunzătoare a 20% din grantul aferent mobilității, până la plata finală primită de la ANPCDEFP.


Data:
Nume:
Semnătura:

